# **Objektumkatalógus**

## ***Tecton***

Tekton – a játékmező alapeleme. Felelős a tektontörés lebonyolításért, amelybe beletartozik új tektonok létrehozása, valamint a szomszédságok eldöntése és nyilvántartása. Tartalmaz egy visszaszámlálót arra vonatkozóan, hogy hány kör múlva következik be tektontörés.

Egy tekton lehet termékeny (*FertileTecton*) vagy félig termékeny (*SemiFertileTecton*). A tektontörés során létrejött új tekton *FertileTecton* típusú és egyetlen szomszédja a kettétört tekton.

## ***FertileTecton***

Termékeny tekton, amelyen gombafonál és gombatest is növekedhet. Ha van rajta legalább 3 spóra és legalább 1 gombafonál, akkor gombatestet lehet rajta növeszteni. A *MultiLayeredTecton* kivételével legfeljebb 1 gombafonál és legfeljebb 1 gombatest növekedhet rajta.

Speciális fajtája a *MultiLayeredTecton,* az *AridTecton* és a *SustainingTecton*.

## ***MultiLayeredTecton***

Olyan termékeny tekton, amelyen legfeljebb 3 gombafonál és legfeljebb 1 gombatest növekedhet.

## ***AridTecton***

Olyan termékeny tekton, amelyen 5 kör után a gombafonál felszívódik.

## ***SustainingTecton***

Olyan termékeny tekton, amely életben tartja a rajta található olyan gombafonalat (és a hozzá kapcsolódó többi gombafonalat), amely(ek) közvetve vagy közvetlenül nem áll(nak) gombatesttel összeköttetésben.

## ***SemiFertileTecton***

Félig terméketlen tekton, amelyen gombafonál nőhet, de gombatest nem. 1 db gombafonál nőhet rajta.

## ***Mycelium***

Gombafonál – olyan gombarész, amelyre gombatest nőhet. A gombafonál(rész) elpusztul, ha gombatesttel vagy *SustainigTecton*nal nem áll összeköttetésben.

Speciális fajtája a *CarnivorousMycelium*. A rovar által elvágott *Mycelium* 2 kör, a rovar által elvágott *CarnivorousMycelium* 3 kör elteltével elpusztul. A tektontörés miatt elvágott gombafonal azonnal elpusztul.

## ***CarnivorousMycelium***

Olyan gombafonál, amely képes megenni az elhelyezkedése szerinti tekton(ok)on található valamennyi bénult rovart. Az így megevett rovarok elpusztulnak és a gombafonál gombatestet növeszthet.

## ***MushroomBody***

Gombatest – olyan gombarész, amely a spórák termeléséért és kilövéséért felelős. 3 spórakilövés után elpusztul (inaktívvá válik). A gombatest az utolsó kilövése előtt csak valamely szomszédjára lőhet spórát. Fejlettnek az utolsó kilövése során minősül, ami abban nyilvánul meg, hogy ekkor a szomszédja szomszédjára is tud lőni.

## ***Spore***

Spóra – a gombatest termeli. A spóra hatását az elfogyasztása következményeként a rovar internalizálja. Egy spóra lehet *PreventCutSpore*, *SlownessSpore*, *SpeedSpore*, *StunSpore* vagy *SplitSpore*.

## ***PreventCutSpore***

Olyan spóra, amelynek elfogyasztása megakadályozza a rovart abban, hogy fonalat vágjon el. Ez a hatás 3 körön át tart.

## ***SlownessSpore***

Olyan spóra, amelynek elfogyasztása lelassítja a rovart, így egy kör alatt csak 1 lépést tehet meg. Ez a hatás 3 körön át tart.

## ***SpeedSpore***

Olyan spóra, amelynek elfogyasztása felgyorsítja a rovart, így egy kör alatt 3 lépést tehet meg. Ez a hatás 3 körön át tart.

## ***StunSpore***

Olyan spóra, amelyet elfogyasztva a rovar megbénul és a következő 1 kör alatt nem tud semmilyen aktivitást kifejteni.

## ***SplitSpore***

Olyan spóra, amely az őt elfogyasztó rovart osztódásra készteti. Ilyenkor keletkezik egy új, az előzőtől függetlenül létező rovar, amelynek rovarásza megegyezik az eredeti rovar rovarászával. A keletkezett új rovar normál állapotú lesz,

## ***Insect***

Rovar – a gombafonalak mentén mozog (körönként 2 lépést tehet meg), gombafonalakat vág el és spórával táplálkozik. Ha a gombafonalak eltűnnek alóla, egy véletlenszerűen meghatározott tektonra elmenekül. Az osztály többek között nyilvántartja, hogy a rovar milyen spóraeffektus alatt áll.